Diari Oficial de la Generalitat Valenciana


Sumari del DOGV 6000, del 24-04-2009 (2009/4183)

Informació pública de l'alternativa tècnica per a la selecció de la proposta del Programa d'Actuació Integrada del Subsector S.1-2 de Cox.
------------------------------------------------------------------------------------------------------------------------------------------

### Dades del document

Número de DOGV
:   6000

Data del DOGV
:   24-04-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/4183


Data del document
:   07-04-2009

Organisme emissor
:   AIU de la Unitat d'Execució del Subsector S 1-2 de Cox

Tipus de document
:   Informació Pública

Descriptors 

:   * Cox
    * pla d'urbanisme
    * empresa privada

Informació pública de l'alternativa tècnica per a la selecció de la proposta del Programa d'Actuació Integrada del Subsector S.1-2 de Cox. [2009/4183]  
L'Agrupació d'Interés Urbanístic Unitat d'Execució del Subsector S.1-2 de Cox (Alacant), amb domicili al carrer de Cervantes, 2, 3r, Cox, constituïda en data 26 d'abril de 2007, davant del notari de Callosa de Segura, Antonio Botía Valverde, amb el número 1856 del protocol, inscrita en la forma deguda al Registre d'Entitats Urbanístiques col·laboradores de la Conselleria de Medi Ambient, Aigua, Urbanisme i Habitatge de la Generalitat Valenciana, amb el número 622, llibre XIII, foli 214, i proveïda del CIF J42014213, ha protocol·litzat els documents de l'alternativa tècnica per a la selecció d'una proposta de programa d'actuació integrada per al desenvolupament urbanístic del subsector S.1-2 del Pla General d'Ordenació Urbana de Cox. Tot això en vista del concurs aprovat per l'acord del Ple de l'Ajuntament en la sessió de 27 de gener de 2009, d'aprovació del plec de condicions administratives particulars que han de regir el concurs per a l'adjudicació del programa d'actuació integrada per al desenvolupament urbanístic de la unitat d'execució del subsector S.1-2 del Pla General Municipal d'Ordenació Urbana de Cox i per a la gestió i execució de la unitat proposada en els projectes que es presenten.  
L'acord esmentat va ser publicat en el Diari Oficial de la Unió Europea de 30 de gener de 2009 [2009/S20-028471] i en el Diari Oficial de la Comunitat Valenciana número 5950, de data 9 de febrer de 2009.  
La documentació exposada està integrada bàsicament en el pla parcial del subsector S.1-2 de Cox, el projecte d'urbanització de la unitat d'execució del subsector esmentat i l'estudi d'integració paisatgística.  
De conformitat amb el que disposen l'article 134 de la Llei Urbanística Valenciana i l'article 293 del Reglament d'Ordenació i Gestió Territorial i Urbanística (ROGTU), se sotmet a informació pública l'esmentada documentació pel termini d'un mes, a l'efecte que s'hi puguen presentar al·legacions. I es fa constar que en data 7 d'abril de 2009 s'ha procedit a protocol·litzar-la per mitjà d'una acta autoritzada davant del notari de Callosa de Segura, Antonio Botía Valverde, sítia al carrer de D. Antonio Calvo, 4, 3r, de Callosa de Segura, amb telèfon 344 960 544, on hi ha depositada l'esmentada documentació protocol·litzada per a consulta i al·legacions pel termini d'un mes, en el següent horari: de dilluns a divendres des de les 10.00 fins a les 13.00 hores. Durant este mateix termini també es podrà consultar i presentar al·legacions davant de l'Ajuntament de Cox, siti a la plaça de La Glorieta, número 1, de Cox, on hi ha una còpia de la documentació protocol·litzada davant del notari adés indicat.  
Cox, 7 d'abril de 2009.- El president: Antonio Marín Verdú.